section_heading: Povijest
paragraph_text: Klub je nekoliko puta bio obnavljan. Osnovan je 18. rujna 1919. kao Hrvatski poštanski športski klub,NK Maksimir Poštar Pristupljeno 1. svibnja 2017. na inicijativu zagrebačkih poštara. Klub je treninge imao na igralištu HAŠK-a u Maksimiru. Klub je imao nogometnu, turističku, šahovsku, stolnotenisku i plivačku sekciju. Povodom 10. godišnjice izdana je 1929. godine spomen-knjiga.Hrvatski poštanski sportski klub, Nogometni leksikon LZMK. Pristupljeno 1. svibnja 2017. Tijekom zimske stanke sezone 1929./30., prestao se natjecati u natjecanjima zagrebačkog podsaveza, premda je i dalje imao nogometni odjel. Obnovljen je u NDH 1945. kao Fizkulturno družtvo Poštar kao klub radnika i namještenika PTT-a i krugovala. Poštar se 1946. spojio s Lokomotivom (bivšim Željezničarom) iz Zagreba.Franjo Andročec, Nogometni leksikon LZMK. Pristupljeno 1. svibnja 2017. Ponovo je obnovljen kao samostalni klub 1949. godine. Konačno je ugašen 9. ožujka 1964. godine. Cijelu svoju povijest klub se natjecao u nižim zagrebačkim ligama. Utakmice je igrao na igralištu na Miramarskoj cesti, Maksimiru, Veslačkoj ulici i Oboju.